[{"text_idx": "#000000", "text": "See on mu lemmik kalasupp! To\u0303eliselt toitev ja maitserikas retsept on minu toitude seas parima supi tiitlit hoidnud juba va\u0308ga-va\u0308ga mitu aastat."}, {"text_idx": "#000001", "text": "Kiire ja tervislik kalasupp on lihtne retsept, mille juurde ikka ja ja\u0308lle tagasi tulla. Suppidel kipub u\u0308ldiselt olema see viga, et nende tegemine vo\u0303tab hirmus kaua aega. Olgem ausad \u2013 on va\u0308he neid, kes peale va\u0308sitavat to\u0308o\u0308pa\u0308eva jaksavad veel tund vo\u0303i rohkem aega vo\u0303tva retseptiga ja\u0308nnata. Selle supi kindel eelis on fakt, et keetmiseks kulub kokku maksimaalselt 20 minutit. Liida juurde aeg ko\u0308o\u0308giviljade hakkimiseks ja u\u0308mmarguselt vo\u0303ib o\u0308elda, et supp jo\u0303uab lauale enam-va\u0308hem 40 minutiga."}, {"text_idx": "#000002", "text": "Kala peaks olema meie menu\u0308u\u0308s igal na\u0308dalal kuna annab olulisi omega-3 rasvu ja vitamiine. Paraku aga meie peres kipub see liiga harva lauale jo\u0303udma, sest head ja va\u0308rsket kala ei ole suurematest poekettidest tihti leida ja laisa inimesena ei viitsi ma iga na\u0308dal pikka poetiiru u\u0308mber Tallinna ette vo\u0303tta. Suuremate poekettide letis lamavad kalapoisid tihtipeale mitmeid pa\u0308evi, misto\u0303ttu on neil iseloomulikult halb lo\u0303hn ja mulle isiklikult on see piisavalt eemaleto\u0303ukav, et ajab isu a\u0308ra. Aegajalt leiab letilt ka u\u0308lepa\u0308evitunud u\u0308liroosasid isendeid, mille keemilist koostist ma parema meelega ei teaks. Kui aga parasjagu viitsimist on, vo\u0303tame vahel veidi suurema tiiru poodides ette ja otsime u\u0308he hea tu\u0308ki mo\u0303nusat kala."}, {"text_idx": "#000003", "text": "Retsept ei pa\u0308rine minu isiklikust varamust, vaid hoopis mu riiuli u\u0308hest parimast kokaraamatust \u201cGI linnas \u2013 100 lihtsat ja kasuliku GI-retsepti aktiivse elustiili korral\u201d. Julgen va\u0308ita, et see kokaraamat ja tema analoogne teine osa \u201cGI kogu perele\u201d on ma\u0308nginud olulist rolli minu kokakunsti kujundamisel. Raamatu autoriteks on rootslased Ola Lauritzson ja Ulrika Davidsson, kes on kokku pannud hea valiku lihtsaid ja mo\u0303nusaid madala GIga retsepte ning neile lisaks on raamatu alguses veel juttu GI toitumisest u\u0308ldisemalt. Ma ei tea kedagi, kes loeks kokaraamatuid kaanest kaaneni la\u0308bi, aga just sellise natuke ogara agarusega vo\u0303tsin ma need raamatud esimest korda ka\u0308tte (umbes aastal 2010...) ja enne ka\u0308est a\u0308ra ei pannud kui ko\u0303ik lehed loetud said."}, {"text_idx": "#000004", "text": "Mul on hea meel seda retsepti lo\u0303puks ometi teiega jagada. Lisaks sellele, et see mulle omale maitseb, on see pa\u0308lvinud ka mu meespere lemmiku tiitli ja aegajalt jo\u0303uab koju poekott vajalike koostisosade ja palvega, et \u201cteeks nu\u0308u\u0308d seda lo\u0303hesuppi\u201d. Ko\u0303ikidele emmedele teeb ilmselt head meelt see, et kui veidi vu\u0308rtse siin retseptis maha keerata, sobib supp suurepa\u0308raselt ka va\u0308ikelapse toiduks. Koguseliselt u\u0308tleb retsept, et seda jagub neljale. Omast kogemusest ta\u0308iendan, et normaalsuuruses kausi puhul saab siit va\u0308hemalt kaheksa portsu, aga suurema supitaldriku puhul neli portsu. Keetmiseks otsi aga kapist ko\u0303ige suurem pott, sest seda suppi tuleb mo\u0303nusalt palju!"}, {"text_idx": "#000006", "text": "Viiluta s\u030campinjonid ja kooritud sibul, haki paprika ja porru peeneks ning tu\u0308kelda brokkoli. Vala veidi oliivo\u0303li suurde potti, pane sinna s\u030campinjonid, paprika, sibul, porru ja maitseained ning kuumuta mo\u0303ni minut. Vala peale puljong ja koor ning keeda umbes 10 minutit.\nLo\u0303ika lo\u0303he va\u0308iksemateks tu\u0308kkideks ja pane koos brokkoliga supi sisse. Keeda umbes 5 minutit****. Seeja\u0308rel maitsesta soola, pipra ja soovi korral rohkema karriga."}, {"text_idx": "#000007", "text": "*Algses retseptis on ma\u0308a\u0308ratletud koguseks 2 dl, aga kuna ma ei viitsi enamasti mo\u0303o\u0303teno\u0303uga ja\u0308nnata :), siis protsessi lihtsustades lisan ise sinna alati ko\u0303ik u\u0308he keskmise brokoli o\u0303isikud."}, {"text_idx": "#000009", "text": "****Po\u0308o\u0308ra ta\u0308helepanu, et Sa kala u\u0308le ei keeda. Lo\u0303he tu\u0308kid ku\u0308psevad kiiresti ning u\u0308lekeetmisel ja\u0308a\u0308b lo\u0303he va\u0308ga kuiv."}, {"text_idx": "#000012", "text": "Kes ma olen? Tere, mina olen Paula!\nMa armastan so\u0308o\u0308mist ja head toitu ning usun, et tervislikuks eluviisiks pole vaja karme piiranguid, vaid pigem o\u0303igeid valikuid vo\u0303imalike alternatiivide seast. Minu blogist leiad madala glu\u0308keemilise indeksiga retsepte, mis hoiavad ko\u0303hu ta\u0308is ja keha tasakaalus ning sobivad nii meestele, naistele kui ka lastele."}, {"text_idx": "#000013", "text": "Ma armastan so\u0308o\u0308mist ja head toitu ning usun, et tervislikuks eluviisiks pole vaja karme piiranguid, vaid pigem o\u0303igeid valikuid vo\u0303imalike alternatiivide seast. Minu blogist leiad madala glu\u0308keemilise indeksiga retsepte, mis hoiavad ko\u0303hu ta\u0308is ja keha tasakaalus ning sobivad nii meestele, naistele kui ka lastele."}]